Mladina '95

Osnovni cilj raziskave je bil ugotoviti temeljne življenjske in socialne pogoje študentk in študentov, kako nanje gledajo in kako se na njih odzivajo v obdobju intenzivne družbene transformacije. Raziskava je kvantitativna študija vrednotnih usmeritev, problemov in aktivnosti najbolj izobraženega dela mladine v Sloveniji. Širši pomen raziskave avtorji utemeljujejo s tem, da študentje/ke živijo podaljšano mladost ali postadolescenco, ki je najbolj modernizirana oblika mladosti in obenem tudi tipična oblika mladosti mladih v sodobnih družbah. Študenske mladinske kulture so bile praviloma izhodišče univerzalnim mladinskim kulturam, študentska socialna in politična gibanja pa so bila jedro gibanj socialnega in političnega protesta in alternativnih gibanj. Zato so dogajanja med mladino lahko prediktor bodočih socialnih, kulturnih in političnih gibanj v širši družbi. Avtorji predpostavljajo, da so današnji študentje in študentke potencialni bodoči mnenjski vodje.

Tags: MLADINSKA KULTURA, MLADOST, OSEBNOSTNA ZNAČILNOST, POLITIČNO STALIŠČE, STALIŠČE, VREDNOTA, ambicioznost staršev ob vstopu v osnovno šolo, dopuščanje in pripravljenost na sodelovanje pri oblikah političnega protesta, družbene vrednote, imeti otroke, informiranost, izboljšanje zaposlitvenih možnosti, izobrazba staršev, lastna narodnost, lestvica avtoritarnosti, lestvica individualizma, lestvica nacionalizma / svetovljanstva, lestvica socialne izključnosti, leto rojstva, liberalna / konzervativna stališča, materialni položaj, mnenja glede ukrepov za uravnavanje rodnosti, mnenja o tujih študentih, mnenje glede medvojnih in povojnih dogajanj, mnenje glede posebne zaščite za posamezne skupine, najverjetnejša in željena stanovanjska situacija, naloge vlade glede socialnega razlikovanja, narodnost staršev, navezanost na deželo, ocena lastnega vpliva na spremembe, ocena možnosti za samouresničevanje v prihodnosti, ocena nestrpnosti v okolju, ocena življenjskih razmer, odnos do nekdanje Jugoslavije, odnos do preteklosti pred letom 1990, odnos do slovenskega jezika, ostati mlad/odrasti, podpora partizanstvu - domobranstvu, poklic staršev, politićne vrednote, politične preference (lastne in staršev), pomembno pri izbiri prijateljev, predvidevanje težav pri zaposlovanju, pripadnost subkulturnim stilom in skupinam, pripravljenost na odhod v tujino, pripravljenost za prostovoljno delo, pripravljenost za sodelovanje pri družbenih spremembah, pričakovana pomoč staršev, pričakovanja glede prihodnosti (osebno in družbeno), pričakovanja in strah pred prihodnostjo, problemi mladih, prostočasne aktivnosti, razvrščanje področij investiranja - ocena staršev in lastna projekcija, razvrščanje strank levo - desno, religioznost, religozne prakse, sestava gospodinjstva, socialna distanca, socialni problemi mladih, sorodniki v preteklosti žrtve, spol, stališča glede socialnega razlikovanja, stališča glede vloge žensk, stanovanjska situacija, starost ob mejnikih odraščanja, tip naselja staršev, veroizpoved (lastna in staršev), vrednote, zadovoljstvo z življenjem po področjih, zanimanje za razna področja, zaupanje osebam in institucijam, ŽIVLJENJSKE RAZMERE
Organization: UNIVERZA V LJUBLJANI, FAKULTETA ZA DRUŽBENE VEDE